Meeste Korvpalli Meistriliiga registreerimine 2024/2025 hooajaks

Vastavalt 2023/2024 korvpallihooaja tulemustele ja klubide võistkondade reitingule omavad 2024/2025 hooajaks õigust meeste Korvpalli Meistriliigasse (sh. Eesti-Läti Korvpalliliiga) registreerida kaheksa klubi meeskonda, kes osalesid Korvpalli Meistriliigas 2023/2024 hooajal. Vastav õigus on kirja pandud ka „Korvpalli Meistriliiga Võistlusjuhend hooajaks 2024/2025“ dokumendis (lk.7, Meistriliiga osalejad punktid 11.1., 11.2, 11.3.). Võistlusjuhend ja registreerimise teade on kaheksale õigust omavale klubile 20.06.2024 e-kirjaga saadetud.

 Korvpalli Meistriliiga 2024/2025 registreerimisõigust omavad järgmised Eesti Korvpalliliidu liikmesklubid:

MTÜ Spordiklubi „Rafter“

MTÜ Tartu Ülikooli Akadeemiline Spordiklubi

MTÜ Rapla Korvpallikool

MTÜ Pärnumaa Korvpall

Tallinna Tehnikaülikooli Spordiklubi

Korvpalliklubi Viimsi MTÜ

MTÜ Keila Korvpallikool

Pirita Palliklubi MTÜ

Registreerimine tuleb teha hiljemalt 1.juuliks 2024.a. täites ära 20.06.2024.a. saadetud kirja manuses olnud dokumendid:

* Ankeet\_KML\_organisatsioon 2024
* Ankeet\_KML\_võistkond 2024

Tasudes 1.juuliks 2024.a. Eesti Korvpalli Liidu poolt esitatud arve alusel ära 50% osavõtutasu summast. Osavõtutasu on 9600 EUR (millest 50% on 4800 EUR).

Ankeedid tuleb saata Eesti Korvpalliliidu e-mailidele anni@basket.ee ja henri@basket.ee

Juhime tähelepanu, et vastavalt Korvpalli Meistriliiga võistlusjuhendile kohustub võistkond osalema Eesti-Läti Korvpalliliigas 2024/2025 hooajal, mis on Korvpalli Meistriliiga sõelmängude eelturniiriks.

Loobumine liigas osalemisest peale liigasse registreerimist toob vastavalt juhendile kaasa loobumistrahvi, mis on 3 kuni 6 kordne liiga osavõtutasu 28800 kuni 57600 EUR.

Gerd Kiili

Eesti Korvpalliliit, peasekretär